+-----------------------------------------------------------------------+
| 12. คำวิเคราะห์ของฝ่ายจัดการและฐานะการเงินและผลการดำเนินงาน                 |
+-----------------------------------------------------------------------+

 

12.1 ผู้สอบบัญชี ประจำปี 2554

-   บริษัท ไทยนามพลาสติกส์ จำกัด (มหาชน)

  -----------------------------------------------------------------------
  นางสาวปราณีย์ ผลงาม

  ผู้สอบบัญชีรับอนุญาตทะเบียนเลขที่ 4987

  บริษัท สหการบัญชี พี เค เอฟ จำกัด

  เลขที่ 100 ถนนพระราม 4 เขตสัมพันธวงศ์ กรุงเทพฯ 10100

  โทรศัพท์ (66 2) 623 3300 โทรสาร (66 2) 623 3020-2
  -----------------------------------------------------------------------

-   บริษัทย่อย

บริษัท ทวีวัฒนา โลจิสติกส์ จำกัด

นางสาวปราณีย์ ผลงาม

  บริษัท สหการบัญชี พี เค เอฟ จำกัด

บริษัท ไทยนาม-เคียววา จำกัด

นางสาวปราณีย์ ผลงาม

บริษัท สหการบัญชี พี เค เอฟ จำกัด

บริษัท ที.เอ็น.พี. อินดัสทรี จำกัด

นางสาวปราณีย์ ผลงาม

บริษัท สหการบัญชี พี เค เอฟ จำกัด

12.2 รายงานการตรวจสอบของผู้สอบบัญชี

  ในระยะ 3 ปีที่ผ่านมา ได้แก่ ปี 2552 ปี 2553 และปี 2554
  ผู้สอบบัญชีได้ให้ความเห็นอย่างไม่มีเงื่อนไขในรายงานการตรวจสอบบัญชีในงบการเงินรวมของบริษัทฯ
  ดังนี้ :-

ปี 2552

  ตามที่กล่าวไว้ในหมายเหตุประกอบงบการเงินข้อที่ 10.1
  ข้าพเจ้าไม่ได้ตรวจสอบงบการเงินของบริษัท ซันพรีน (ประเทศไทย) จำกัด
  ซึ่งเป็นบริษัทร่วมของบริษัทที่นำมาบันทึกเงินลงทุนตามวิธีส่วนได้เสียในงบการเงินรวม
  สำหรับปีสิ้นสุดวันที่ 31 ธันวาคม พ.ศ. 2551 งบการเงินของบริษัทร่วม
  ดังกล่าวได้จัดทำโดยฝ่ายบริหารของบริษัทร่วมและมิได้ผ่านการตรวจสอบโดยข้าพเจ้า
  ซึ่งเหตุการณ์นี้ถือว่าข้าพเจ้าได้ถูกจำกัดขอบเขตโดยสถานการณ์ และในเดือนธันวาคม พ.ศ.
  2552 บริษัทได้จำหน่ายเงินลงทุนดังกล่าวแล้วทั้งจำนวน
  ส่งผลให้ส่วนแบ่งกำไรในบริษัทร่วมที่นำมารวมในงบการเงินรวม สำหรับสิ้นสุดวันที่ 31 ธันวาคม
  พ.ศ. 2552 คำนวณจากงบการเงินสำหรับงวด 11 เดือน สิ้นสุดวันที่ 30 พฤศจิกายน พ.ศ.
  2552 และสำหรับปีสิ้นสุดวันที่ 31 ธันวาคม พ.ศ. 2551 ตามลำดับ
  โดยบัญชีเงินลงทุนในบริษัทร่วมดังกล่าวแสดงอยู่ในงบดุลรวม ณ วันที่ 31 ธันวาคม พ.ศ. 2551
  จำนวนเงิน 79.11 ล้านบาท และมีส่วนแบ่งกำไรในบริษัทร่วมในงบกำไรขาดทุนรวม
  สำหรับปีสิ้นสุดวันที่ 31 ธันวาคม พ.ศ. 2552 และ 2551 จำนวนเงิน 12.79 ล้านบาท และ
  14.26 ล้านบาทตามลำดับ

  ข้าพเจ้าเห็นว่ายกเว้นผลของรายการปรับปรุงที่อาจมีขึ้นต่องบกำไรขาดทุนรวมสำหรับปีสิ้นสุดวันที่
  31 ธันวาคม พ.ศ. 2552 และงบการเงินรวมสำหรับปีสิ้นสุดวันที่ 31 ธันวาคม พ.ศ. 2551
  จากการถูกจำกัดขอบเขตตามที่กล่าวในวรรคที่สาม งบการเงินดังกล่าวข้างต้นแสดงฐานะการเงิน
  ณ วันที่ 31 ธันวาคม พ.ศ. 2552 และ 2551
  ผลการดำเนินงานรวมและผลการดำเนินงานเฉพาะกิจการและกระแสเงินสดรวมและกระแสเงินสดเฉพาะกิจการ
  สำหรับปีสิ้นสุดวันเดียวกัน แต่ละปีของบริษัท ไทยนามพลาสติกส์ จำกัด (มหาชน) และบริษัทย่อย
  และบริษัท ไทยนามพลาสติกส์ จำกัด (มหาชน)
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  ตามที่กล่าวในหมายเหตุประกอบงบการเงินข้อ 1.2 บริษัทมีหนี้สินในจำนวนที่มีสาระสำคัญ
  โดยปัญหาเหล่านี้ก่อให้เกิดความไม่แน่นอนอย่างมีสาระสำคัญเกี่ยวกับความสามารถของกิจการที่จะดำเนินงานต่อเนื่อง
  อย่างไรก็ตามฝ่ายบริหารมีแผนการแก้ไขปัญหาการดำเนินงานต่อเนื่องแล้วตาม
  ที่กล่าวในหมายเหตุประกอบงบการเงินข้อ 1.2
  งบการเงินนี้ได้จัดทำขึ้นโดยถือหลักว่ากิจการจะดำเนินงานต่อเนื่อง
  จึงมิได้รวมรายการปรับปรุงเกี่ยวกับมูลค่าที่คาดว่าจะได้รับคืนและการจัดประเภทของ
  สินทรัพย์หรือจำนวนเงินและการจัดประเภทของหนี้สิน
  ซึ่งอาจจำเป็นในกรณีที่บริษัทไม่สามารถดำเนินงานต่อเนื่องได้

ปี 2553

  ตามที่กล่าวไว้ในหมายเหตุประกอบงบการเงินข้อที่ 10.1
  ข้าพเจ้าไม่ได้ตรวจสอบงบการเงินของบริษัท ซันพรีน (ประเทศไทย) จำกัด ซึ่งเป็นบริษัทร่วม
  โดยงบการเงินของบริษัทร่วมดังกล่าวได้จัดทำโดยฝ่ายบริหารของบริษัทร่วมและมิได้ผ่านการตรวจสอบโดยข้าพเจ้า
  ซึ่งเหตุการณ์นี้ถือว่าข้าพเจ้าได้ถูกจำกัดขอบเขตโดยสถานการณ์ และในเดือนธันวาคม พ.ศ.
  2552
  บริษัทได้จำหน่ายเงินลงทุนดังกล่าวแล้วทั้งจำนวนส่งผลให้ส่วนแบ่งกำไรในบริษัทร่วมที่นำมารวมในงบการเงินรวม
  สำหรับปีสิ้นสุดวันที่ 31 ธันวาคม พ.ศ. 2552 คำนวณจากงบการเงินสำหรับงวด 11 เดือนสิ้นสุด
  วันที่ 30 พฤศจิกายน พ.ศ. 2552 โดยมีส่วนแบ่งกำไรในบริษัทร่วมในงบกำไรขาดทุนรวม
  สำหรับปีสิ้นสุดวันที่ 31 ธันวาคม พ.ศ. 2552 จำนวนเงิน 12.79 ล้านบาท

  ข้าพเจ้าเห็นว่ายกเว้นผลของรายการปรับปรุงที่อาจมีขึ้นต่องบกำไรขาดทุนรวม สำหรับปีสิ้นสุดวันที่
  31 ธันวาคม พ.ศ. 2552 จากการถูกจำกัดขอบเขตตามที่กล่าวในวรรคที่สาม
  และจากรายงานของผู้สอบบัญชีอื่น งบการเงินดังกล่าวข้างต้นแสดงฐานะการเงิน ณ วันที่ 31
  ธันวาคม พ.ศ. 2553 และ 2552 ผลการดำเนินงานรวม กระแสเงินสดรวม
  ผลการดำเนินงานและกระแสเงินสดเฉพาะกิจการ สำหรับปีสิ้นสุดวันเดียวกันแต่ละปีของบริษัท
  ไทยนามพลาสติกส์ จำกัด (มหาชน) และบริษัทย่อย และบริษัท ไทยนามพลาสติกส์ จำกัด
  (มหาชน) โดยถูกต้องตามที่ควรในสาระสำคัญตามหลักการบัญชีที่รับรองทั่วไป

ตามที่กล่าวในหมายเหตุประกอบงบการเงินข้อ 1.2 บริษัทย่อยสองแห่งมีหนี้สินในจำนวนที่มีสาระสำคัญ โดยปัญหาเหล่านี้ก่อให้เกิดความไม่แน่นอนอย่างมีสาระสำคัญเกี่ยวกับความสามารถของกิจการเหล่านั้นที่จะดำเนินงานต่อเนื่อง งบการเงินนี้ได้จัดทำขึ้นโดยถือหลักว่ากิจการเหล่านั้นจะดำเนินงานต่อเนื่อง จึงมิได้รวมรายการปรับปรุงเกี่ยวกับมูลค่าที่คาดว่าจะได้รับคืนและการจัดประเภทของสินทรัพย์หรือจำนวนเงินและการจัดประเภทของหนี้สิน ซึ่งอาจจำเป็นในกรณีที่บริษัทย่อยเหล่านั้นไม่สามารถดำเนินงานต่อเนื่องได้

ปี 2554

  โดยที่มิใช่เป็นการแสดงความเห็นอย่างมีเงื่อนไขตามที่กล่าวไว้ในหมายเหตุประกอบงบ
  การเงินข้อ 3 ในระหว่างปีสิ้นสุดวันที่ 31 ธันวาคม พ.ศ. 2554
  บริษัทและบริษัทย่อยได้ใช้มาตรฐานการรายงานทางการเงินที่ออกใหม่และปรับปรุงใหม่ที่ออกโดยสภาวิชาชีพบัญชี
  ซึ่งกำหนดให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่ 1 มกราคม
  พ.ศ. 2554 เป็นต้นไป เพื่อจัดทำและนำเสนองบการเงินนี้
  งบการเงินรวมและงบการเงินเฉพาะกิจการสำหรับปีสิ้นสุดวันที่ 31 ธันวาคม พ.ศ. 2553
  ที่นำมาแสดงเปรียบเทียบได้จัดประเภทรายการตามรูปแบบใหม่ เพื่อให้
  สอดคล้องกับงบการเงินสำหรับปีสิ้นสุดวันที่ 31 ธันวาคม พ.ศ. 2554

  ตามที่กล่าวไว้ในหมายเหตุประกอบงบการเงินข้อ 1.2
  บริษัทย่อยสองแห่งมีหนี้สินในจำนวนที่มีสาระสำคัญ
  โดยปัญหาเหล่านี้ก่อให้เกิดความไม่แน่นอนอย่างมีสาระสำคัญเกี่ยวกับความสามารถของกิจการเหล่านั้นที่จะดำเนินงานต่อเนื่อง
  งบการเงินนี้ได้จัดทำขึ้นโดยถือหลักว่ากิจการเหล่านั้นจะดำเนินงานต่อเนื่อง
  จึงมิได้รวมรายการปรับปรุงเกี่ยวกับมูลค่าที่คาดว่าจะได้รับคืนและการจัดประเภทของสินทรัพย์หรือจำนวนเงินและการจัดประเภทของหนี้สิน
  ซึ่งอาจจำเป็นในกรณีที่บริษัทย่อยเหล่านั้นไม่สามารถดำเนินงานต่อเนื่องได้

  ตามที่กล่าวไว้ในหมายเหตุประกอบงบการเงินข้อ 21 บริษัทและบริษัทย่อยแห่งหนึ่งได้รับ
  ผลกระทบจากเหตุการณ์น้ำท่วมใหญ่
  โดยน้ำได้เข้าท่วมสำนักงานใหญ่และโรงงานผลิตสินค้าซึ่งเป็นสาขาแห่งหนึ่งของบริษัท
  ทำให้สินทรัพย์ของบริษัทและบริษัทย่อยบางส่วนได้รับความเสียหาย
  โดยบริษัทและบริษัทย่อยได้บันทึกความเสียหายที่เกิดขึ้นในบัญชีขาดทุนจากน้ำท่วมแล้ว

12.3 คำวิเคราะห์ฐานะการเงินและผลการดำเนินงาน

1.  คำวิเคราะห์ของฝ่ายจัดการ

การดำเนินงานของบริษัทฯ ในรอบปี 2554 ที่ผ่านมายังคงเติบโตได้ต่อเนื่องจากปี 2553
แม้ว่าจะประสบปัญหาภาวะเศรษฐกิจที่ชะลอตัวจากภาวะวิกฤตสึนามิที่ญี่ปุ่นเมื่อเดือนมีนาคม 2554
และวิกฤตการณ์น้ำท่วมใหญ่ในประเทศในช่วงปลายปี 2554
ซึ่งส่งผลกระทบต่อการดำเนินงานรวมถึงทรัพย์สินบางส่วนของบริษัทฯ ในช่วงเวลาดังกล่าว
โดยมีรายละเอียดดังนี้ :-

12.3.2 ผลการดำเนินงาน

-   รายได้จากการขาย

ในปี 2554 บริษัทฯ และบริษัทย่อย มีรายได้จากการขายรวมทั้งสิ้น 1,242.4 ล้านบาท เพิ่มขึ้น
130.8 ล้านบาท จากระยะเดียวกันของปีก่อนหน้า หรือเพิ่มขึ้นร้อยละ 11.8
โดยส่วนใหญ่เป็นการเพิ่มขึ้นในส่วนของยอดขายสินค้าในกลุ่มอุตสาหกรรมยานยนต์

-   ต้นทุนขาย

บริษัทฯ มีต้นทุนขายปรากฏตามงบการเงินรวม จำนวน 930.9 ล้านบาท หรือคิดเป็นร้อยละ 74.9
ของรายได้จากการขายรวม ลดลงจากระยะเดียวกันของปีก่อนหน้าที่อยู่ที่ร้อยละ 77.3 ทำให้บริษัทฯ
มีอัตรากำไรขั้นต้นสูงขึ้นเป็นร้อยละ 25.1 เพิ่มขึ้นจากระยะเดียวกันของปีก่อนหน้าที่อยู่ที่ร้อยละ
22.7

-   ขาดทุนจากน้ำท่วม

บริษัทฯ มีรายการรับรู้ผลขาดทุนจากน้ำท่วม ซึ่งบริษัทฯ ได้รับผลกระทบจากเหตุการณ์น้ำท่วมใหญ่
โดยน้ำได้เข้าท่วมสำนักงานใหญ่ที่ตำบลอ้อมน้อย เป็นเหตุให้สินค้าคงเหลือ อาคาร
เครื่องจักรและอุปกรณ์ได้รับความเสียหาย และบริษัทฯ
ได้บันทึกผลขาดทุนจากน้ำท่วมในงบกำไรขาดทุนเป็นจำนวน 91.3 ล้านบาท
โดยเป็นสินค้าเสียหายรอเคลมประกันจำนวน 91 ล้านบาท และตัดจำหน่ายสินทรัพย์เสียหายจำนวน
0.3 ล้านบาท

-   หนี้สงสัยจะสูญ

บริษัทฯ ตั้งสำรองหนี้สงสัยจะสูญเป็นจำนวน 66.8 ล้านบาท
ส่วนใหญ่เป็นหนี้สงสัยจะสูญของลูกหนี้การค้าบริษัทย่อยจำนวน 21.1 ล้านบาท
และหนี้สงสัยจะสูญของดอกเบี้ยค้างรับจากบริษัทย่อยจำนวน 44.4 ล้านบาท

-   กำไรสุทธิ

ในรอบปี 2554 บริษัทฯ และบริษัทย่อยมีผลประกอบการขาดทุนสุทธิเป็นจำนวน 125.9 ล้านบาท
ซึ่งปัจจัยหลักที่ส่งผลให้ผลประกอบการของบริษัทฯ
และบริษัทย่อยมีผลขาดทุนนั้นมาจากการบันทึกผลขาดทุนจากน้ำท่วมเป็นจำนวน 91.3 ล้านบาท
และตั้งรายการหนี้สงสัยจะสูญจำนวน 66.8 ล้านบาท

12.3.3 ฐานะการเงิน

-   สินทรัพย์รวม

บริษัทฯ และบริษัทย่อยมีสินทรัพย์รวมในปี 2554 จำนวน 1,459.8 ล้านบาท ลดลงจาก 1,546.3
ล้านบาท ของปีก่อนหน้า โดยเป็นการลดลงในส่วนของลูกหนี้การค้าและตั๋วเงินรับ สินค้าคงเหลือ
และในส่วนของเสื่อมราคาของสินทรัพย์ถาวรเป็นหลัก

-   หนี้สินรวม

หนี้สินรวมของบริษัทฯ และบริษัทย่อยมีจำนวน 1,018.1 ล้านบาท เพิ่มขึ้นจาก 898.1 ล้านบาท
ในปี 2553
โดยปัจจัยหลักเป็นการเพิ่มขึ้นในส่วนของหนี้สินอื่นจากการบันทึกค่าเผื่อหนี้สงสัยจะสูญจำนวน 65.5
ล้านบาท

-   ส่วนของผู้ถือหุ้น

บริษัทฯ และบริษัทย่อยมีส่วนของผู้ถือหุ้นรวมทั้งสิ้น 441.7 ล้านบาท ลดลงจาก 648.2 ล้านบาท
ในปี 2553 ปัจจัยหลักเป็นผลมาจากการลดลงในส่วนของกำไรสะสม โดยในปี 2554
ผลประกอบการที่ขาดทุนส่งผลให้รายการกำไรสะสมยังไม่ได้จัดสรรปรากฎเป็นผลขาดทุนสะสมเป็นจำนวน
139.2 ล้านบาท จึงส่งผลให้ส่วนของผู้ถือหุ้นในปี 2554 ลดลงอย่างมีนัยสำคัญ

-   สภาพคล่องทางการเงิน

ในรอบปี 2554 บริษัทฯ และบริษัทย่อย มีเงินสดและรายการเทียบเท่าเงินสดจำนวน 28.5
ล้านบาท เพิ่มขึ้นเล็กน้อยจากระยะเดียวกันของปีก่อนหน้า
โดยเป็นกระแสเงินสดที่มาจากจากการดำเนินงาน จำนวน 58.7 ล้านบาท
มีการใช้ไปในการลงทุนในสินทรัพย์ถาวรจำนวน 30.8 ล้านบาท ชำระคืนเงินกู้ยืมระยะยาวจำนวน
39 ล้านบาท และจ่ายเงินปันผลจำนวน 16.9 ล้านบาท
ขณะที่มีเงินกู้เบิกเงินเกินบัญชีและเงินกู้ยืมระยะสั้นเพิ่มขึ้นจำนวน 31.5 ล้านบาท

ในด้านสภาพคล่องบริษัทฯ มีอัตราส่วนสินทรัพย์หมุนเวียนต่อหนี้สินหมุนเวียนซึ่งเท่ากับ 1.3 เท่า
ลดลงจาก 1.5 เท่าในปี 2553 ขณะที่การหมุนเวียนของลูกหนี้การค้าในปี 2554
มีอัตราการหมุนเวียนอยู่ที่ 6.3 รอบ เพิ่มขึ้นจากระยะเดียวกันของปีก่อนหน้าซึ่งอยู่ที่ 5.6 รอบ
โดยมีระยะเวลาเก็บหนี้เฉลี่ย 58.2 วัน ขณะที่อัตราการหมุนเวียนของเจ้าหนี้การค้าเพิ่มขึ้นจาก
3.8 รอบในปี 2553 เป็น 3.9 รอบในปี 2554 คิดเป็นระยะเวลาจ่ายชำระหนี้เฉลี่ยอยู่ที่ 92.2
วัน

-   รายจ่ายลงทุนและแหล่งที่มาของเงินทุน

รายจ่ายลงทุนของบริษัทฯ และบริษัทย่อยในรอบปีที่ผ่านมา เป็นรายจ่ายลงทุนในสินทรัพย์ถาวร ได้แก่
ที่ดิน อาคาร ส่วนปรับปรุงอาคารรวมทั้งเครื่องจักรและอุปกรณ์การผลิตจำนวน 30.8 ล้านบาท
โดยแหล่งที่มาของเงินทุนของบริษัทฯ
และบริษัทย่อยส่วนใหญ่มาจากกระแสเงินสดจากการดำเนินงานเป็นหลัก

13.3.4 ปัจจัยและอิทธิพลหลักที่อาจมีผลต่อการดำเนินงานหรือฐานะการเงินของบริษัทฯ ในอนาคต

ปัจจัยหรืออิทธิพลหลักที่อาจมีผลกระทบต่อการดำเนินงานของบริษัทฯ และบริษัทย่อยในปี 2555
จะมาจากปัจจัยเสี่ยงที่มีผลต่อการเติบโตทางเศรษฐกิจ อาทิ
ความสามารถในการฟื้นตัวของเศรษฐกิจหลังจากการเกิดอุทกภัยใหญ่เมื่อปลายปี 2554
ตลอดจนแนวทางและแผนงานการรับมือกับปัญหาอุทกภัยรอบใหม่ของภาครัฐที่จะสามารถสร้างความเชื่อมั่นให้แก่นักลงทุนและผู้ประกอบการได้มากน้อยแค่ไหน
นอกจากนี้ ยังคงมีปัจจัยเสี่ยงจากสถานการณ์วิกฤติทางการเงินในยุโรปที่เกิดขึ้นและยังไม่คลี่คลาย
ตลอดจนการปรับตัวสูงขึ้นของราคาพลังงาน การปรับค่าแรงขั้นต่ำ
ซึ่งเป็นแรงกดดันเงินเฟ้อให้เพิ่มขึ้น
รวมทั้งความผันผวนของการเคลื่อนย้ายเงินทุนซึ่งส่งผลกระทบต่ออัตราแลกเปลี่ยน
เป็นปัจจัยเสี่ยงที่จะส่งผลกระทบต่อการดำเนินงานของบริษัทฯ อย่างมีนัยสำคัญ

12.4 ค่าตอบแทนของผู้สอบบัญชี

12.4.1 ค่าตอบแทนจากการสอบบัญชี

  ในปี 2554 สำนักงานสอบบัญชีได้รับค่าตอบแทนจากการสอบบัญชีในบริษัทฯ และบริษัทย่อยดังนี้ :-

+----+----------------------------+------------------------+----------+
| ลำ | บริษัท                       | ผู้สอบบัญชี                | ค่าสอบบัญชี |
| ดับ |                            |                        |          |
|    |                            |                        | (บาท)    |
| ที่  |                            |                        |          |
+----+----------------------------+------------------------+----------+
| 1  | บริษัท ไทยนามพลาสติกส์ จำกัด    | นางสาวปราณีย์ ผลงาม      | 6        |
|    | (มหาชน)                    |                        | 00,000.- |
|    |                            | บริษัท สหการบัญชี พี เค เอฟ |          |
|    |                            | จำกัด                   |          |
+----+----------------------------+------------------------+----------+
| 2  | บริษัท ทวีวัฒนา โลจิสติกส์ จำกัด   | นางสาวปราณีย์ ผลงาม      | 35,000.- |
|    |                            |                        |          |
|    |                            | บริษัท สหการบัญชี พี เค เอฟ |          |
|    |                            | จำกัด                   |          |
+----+----------------------------+------------------------+----------+
| 3  | บริษัท ไทยนาม-เคียววา จำกัด    | นางสาวปราณีย์ ผลงาม      | 1        |
|    |                            |                        | 60,000.- |
|    |                            | บริษัท สหการบัญชี พี เค เอฟ |          |
|    |                            | จำกัด                   |          |
+----+----------------------------+------------------------+----------+
| 4  | บริษัท ที.เอ็น.พี. อินดัสทรี จำกัด  | นางสาวปราณีย์ ผลงาม      | 2        |
|    |                            |                        | 60,000.- |
|    |                            | บริษัท สหการบัญชี พี เค เอฟ |          |
|    |                            | จำกัด                   |          |
+----+----------------------------+------------------------+----------+
| ร  |                            |                        | 1,0      |
| วม |                            |                        | 55,000.- |
| ค่า |                            |                        |          |
| ตอ |                            |                        |          |
| บแ |                            |                        |          |
| ทน |                            |                        |          |
| จา |                            |                        |          |
| กก |                            |                        |          |
| าร |                            |                        |          |
| สอ |                            |                        |          |
| บบ |                            |                        |          |
| ัญชี |                            |                        |          |
+----+----------------------------+------------------------+----------+

2.  ค่าบริการอื่น

- ไม่มี -